CIVIL เทรดสัปดาห์เดียวราคาแตะ 6 บ. พุ่งเหนือไอพีโอ 30% โบรกฯ ชี้กำไรปี 65-69 โตเฉลี่ย 23%
CIVIL เทรดสัปดาห์เดียวราคาแตะ 6 บ. พุ่ง 30% จากราคาเสนอขาย IPO ที่ 4.60 บ. โบรกฯ ประเมินมีโอกาสรับงาานใหม่ต่อเนื่อง ชี้กำไรปี 65-69 โตเฉลี่ย 23% แนะซื้อเป้า 7.70 บ.
CIVIL เทรดสัปดาห์เดียวราคาแตะ 6 บ. พุ่ง 30% จากราคาเสนอขาย IPO ที่ 4.60 บ. โบรกฯ ชี้กำไรปี 65-69 โตเฉลี่ย 23% แนะซื้อเป้า 7.70 บ.
4 ก.พ. 2565

ผู้สื่อข่าวรายงานว่า ราคาหุ้น บริษัท ซีวิลเอนจีเนียริง จำกัด (มหาชน) หรือ CIVIL ล่าสุด ณ เวลา 11:50 น. อยู่ที่ 6 บาท บวก 0.45 บาท หรือ 8.11% สูงสุดที่ 6.05 บาท ต่ำสุดที่ 5.50 บาท ด้วยมูลค่าซื้อขาย 700.07 ล้านบาท

ทั้งนี้ ราคาหุ้น CIVIL ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 27 ม.ค.2565 โดยมีราคาเสนอขาย IPO ที่ 4.60 บ. คิดเป็นปรับตัวขึ้น 30% จากราคาเสนอขาย IPO
ด้าน บล.บัวหลวง ระบุในบทวิเคราะห์ แนะนำ “ซื้อ” พร้อมทั้งปรับราคาเป้าหมายใหม่ขึ้นเป็น 7.7 บาท สะท้อนถึงความเชื่อมั่นต่อภาพการเติบโตแบบ Super Growth Stock ที่จะโดดเด่นกว่ากลุ่มฯ ไปได้อีกหลายปี
โดยล่าสุด CIVIL แจ้งตลาดฯ ส่งมอบงานในมือตามที่บล.บัวหลวง คาดการณ์เพิ่มอีก 2 พันล้านบาท ประกอบกับข่าวแจ้งตลาดฯ กลุ่ม BTS และ GULF เข้าถือหุ้นใน CIVIL ทำให้มั่นใจมากขึ้นว่างานในมือระยะยาวมีโอกาสจะเพิ่มขึ้นได้ตามเป้าหมาย ทั้งจากงานโครงสร้างพื้นฐานที่มากับกลุ่ม BTS GULF และงานใหม่ที่พร้อมจะขยายได้มากขึ้น ตามฐานเงินทุนที่แข็งแกร่ง ภายหลังเข้าจดทะเบียนในตลาดฯ
ทั้งนี้คาดการณ์กำไรหลักปี 2565 ที่ 269 ล้านบาท เติบโต 23% เมื่อเทียบจากปีก่อน อิงตาม Backlog เดิมเป็นหลัก แต่จากความมั่นใจต่อโอกาสรับงานใหม่มากกว่าในอดีตดังที่กล่าวมาข้างต้น ได้ปรับสมมติฐานงานใหม่ปี 2566 จากเดิม 5 พันล้านบาท เป็น 7.5 พันล้านบาท (คิดลด 50% จาก Maximum Capacity ในการรับงาน) และหลังจากนั้นเพิ่มขึ้น 15%/ปีส่งผลให้โดยรวมประมาณการณ์กำไรหลักปี 2565-2569 (5 ปีจากนี้) เติบโตเฉลี่ย 23% CAGR (Base case) และได้ทำ Sensitivity analysis กรณี Best case มีงานใหม่ 9 พันล้านบาทปี 2567 ไต่ระดับไปเต็ม Maximum capacity ในปี 2569 จะพบว่ากำไรหลักปี 2565-2569 เติบโตเฉลี่ยสูงถึง 34% CAGR นอกจากนี้ Upside จากประมาณการทั้ง 2 กรณี จะมาจากการที่บริษัทขยายบุคลากร-เครื่องจักร ส่งผลให้บริษัทรับงานได้มากกว่า Maximum limit ปัจจุบัน